Javier Abril Espinoza

Javier Abril Espinoza  ye un escritor y dramaturgu honduranu allugáu en Suiza. Escribe pal diariu El Heraldo y collabora pa varies revistes lliteraries d'América Llatina y d'Europa Central. 

Ganó'l Premiu Pablo Neruda (1996) pol so llibru de poesíes De aquí en adelante...(1996- UPNH), y Premiu Internacional de Cuentos Mari Paz Ovidi, convocáu pola Editorial Terra Austral, d'Australia (2005). Un ángel atrapado en el huracán (Editorial Topicornio), ye'l so llibru más conocíu n'idioma español; ye un llibru de cuentos que trata'l tema de los desastres naturales causaos polos furacanes en Centroamérica, y retrata, al traviés de los sos personaxes y situaciones, les desfavorables condiciones humanes nes que vive la xente d'esa rexón, con o ensin tales traxedies naturales, y el consiguiente abandonu de los gobiernos centroamericanos. 

En Suiza, Abril Espinoza trabaya, amás de los xéneros de novela y cuentu, el guión cinematográficu y la dramaturxa. Diferentes trabayos lliterarios y ensayos suyos foron traducíos a dalgunos de los idiomes oficiales de la Xunión Europea. Ye miembru de la Sociedá Suiza d'Estudios Hispánicos (SSEH).

 Llibros publicaos 
Un Ángel atrapado en el Huracán
Der Mann des weißen Regenschirmes , (n'alemán, novela)
Cuentos para Niños y Niñas, (coleición Cuentos Infantiles-Unicef )
El Doblez de los espejos, (poesía)
¿Qué hacemos con el muerto?, (teatru)

 Referencies 

Categoría:Escritores en castellanu
Categoría:Persones d'Hondures